cyanic-selkie/wikianc huggingface dataset:
Robin Cook
Skrywer
Cook se romans kombineer mediese feite met fantasie. Sy mediese rillers is deels ontwerp om die publiek bewus te maak van die tegnologiese moontlikhede van moderne geneeskunde sowel as die sosio-etiese probleme wat daarmee gepaard gaan. Cook sê hy het verkies om rillers te skryf omdat die forum hom 'n geleentheid gee om die publiek te interesseer in dinge oor medisyne waarvan hulle blykbaar nie weet nie. Ek glo dat my boeke mense iets kan leer.
Amatriciana-sous
Chili-rissies (na smaak)
Kolonisasie
Klassieke tydperk
Baie van die huidige stede regoor Europa het begin as Romeinse kolonies, soos Köln in Duitsland, wat oorspronklik Colonia Claudia deur die Romeine genoem is; en die Britse hoofstad, Londen, wat die Romeine gestig het as Londinium.
Middeleeue
Die Vikings van Skandinawië het ook grootskaalse kolonisasie uitgevoer. Die Vikings is veral bekend as invallers en het van hul oorspronklike tuislande in Denemarke, suidelike Noorweë en suidelike Swede beweeg om die kuslyne van noordelike Europa te plunder. Mettertyd het die Vikings begin handel dryf en kolonies gevestig. Die Vikings het Ysland ontdek en kolonies daar gevestig voordat hulle aanbeweeg het na Groenland, waar hulle vir 'n wyle kolonies gehad het. Die Vikings het 'n onsuksesvolle poging van stapel gestuur om 'n gebied wat hulle Vinland genoem het te kolonialiseer, wat waarskynlik die gebied is wat nou bekend staan as L'Anse aux Meadows, Newfoundland en Labrador, aan die oostelike kuslyn van Kanada.
Moderne kolonisasie
Kolonisasie kan gebruik word as 'n metode om uitheemse mense in die kultuur van die imperiale land te absorbeer en assimileer, en sodoende enige oorblyfsel van die kulture wat die imperiale grondgebied dalk op lang termyn kan bedreig, te vernietig deur hervorming te inspireer.
Rusland
Teen die vroeë 1930's het hierdie ekstreme multikulturele beleid geblyk onuitvoerbaar te wees en die Sowjet-bewind het 'n beperkte Russifikasie bekend gestel  vir praktiese redes; vrywillige assimilasie, waarvoor daar dikwels 'n aanvraag was,  is toegelaat. Die lys van nasionaliteite is verminder van 172 in 1927 na 98 in 1939  deur ondersteuning van klein nasies te herroep ten einde hulle in groter nasies saam te smelt. Abkhazië is byvoorbeeld met Georgië saamgesmelt en duisende etniese Georgiërs is na Abkhazië gestuur. Die Abkhaz-alfabet is verander na 'n Georgiese grondslag, Abkhaziese skole is vervang met Georgiese skole en die  Abkhaz-taal is verban. Die heersende elite is gesuiwer van etniese Abkhaziërs en teen 1952 was meer as 80% van die 228 hoogste party- en regeringsamptenare en sakebestuurders in Abkhazië etniese Georgiërs (daar het 34 Abkhaziërs, 7 Russe en 3 Armeniërs in hierdie poste oorgebly).
Agar-agar
Eienskappe
Agar-agar is ‘n natuurlike plantaardige jellie. Dit is smaakloos, wit, ligdeurlatend, bestaan 80% uit vesel en hoofsaaklik uit koolhidrate, is ryk aan stikstof en bevat groot hoeveelhede mineraalsoute en proteïene. In koue water swel agar-agar op en as die water kook, los dit daarin op. Dit smelt weg by 85º C en stol tussen 32º en 40º C. Hierdie unieke eienskap gee ‘n goeie balans tussen die smelt en stabilitiet van die jellie by ‘n redelik hoë temperatuur. Omdat dit naby 37ºC (dus liggaamstemperatuur) is, is dit vir die mediese wetenskap ‘n belangrike kenmerk. Die bindkrag van agar-agar is twee maal so strerk as by ‘n jellie van dierlike afkoms.
Limpopo provinsiale wetgewer
Verkiesing
Die wetgewer word vir 'n termyn van vyf jaar verkies, tensy dit vroeg ontbind word. Dit kan voorkom as die wetgewer stem om te ontbind en dit is minstens drie jaar sedert die laaste verkiesing, of as die premierskap vakant raak en die wetgewer nie binne negentig dae 'n nuwe premier kies nie. In samewerking word al nege provinsiale wetgewers en die Nasionale Vergadering op dieselfde dag verkies.
Amanda Botha
Eerbewyse
Van die Vriende van die Opera ontvang sy ’n toekenning ter erkenning vir haar bydrae tot die opera.
Pearson se aalwyn
Pearson se aalwyn (Aloe pearsonii) is 'n struik wat hoort tot die aalwynfamilie Asphodelaceae en blom regdeur die jaar, maar veral in Januarie en Februarie. Die blomme is dofblouerig van kleur en word rooi in tye van droogte. Die struik word tot 2 m hoog.
Chet Baker
Erfenis
Baker is deur die fotograaf William Claxton afgeneem vir sy boek Young Chet: The Young Chet Baker. 'n Oscar-genomineerde 1988-dokumentêr oor Baker getiteld Let's Get Lost, beeld Baker uit as 'n kulturele ikoon van die vyftigerjare, maar stel dit teenoor sy latere beeld as dwelmverslaafde. Die film, geregisseer deur die modefotograaf Bruce Weber, is in swart-en-wit geskiet en bevat 'n reeks onderhoude met vriende, familie (waaronder sy drie kinders by sy derde vrou Carol Baker), musikale tydgenote en vriendinne, afgewissel met beeldmateriaal van Baker se vroeëre lewe, en onderhoude met Baker in sy laaste jare. In Chet Baker, His Life and Music kritiseer die skrywer De Valk en andere die film omdat Baker daarin in sy latere jare as " bedremmelde en verskrompeld" voorgestel word. Die film is gedurende die eerste helfte van 1987 opgeneem, voor Baker se loopbaanhoogtepunte soos bv. die Japannese konsert, wat op "Chet Baker in Tokio" uitgereik is.
Jeroen de Valk het 'n biografie oor Baker geskryf. Ander biografieë sluit in James Gavin se Deep in a Dream — The Long Night of Chet Baker en Matthew Ruddick se Funny Valentine. Baker se "verlore herinneringe" is beskikbaar in die boek As Though I Had Wings, met 'n inleiding deur Carol Baker.
Edmund de Beer
Gemeentelike bediening
Ds. De Beer dien as redakteur van De Vereeniging, amptelike blad van die Transvaalse Kerk, van Julie 1908 tot die blad se publikasie twee jaar later gestaak word. Onder die opskrif “Ambtsbroeders naar den hemel verhuise” verskyn daar in daardie jare ’n reeks interessante lewensketse van afgestorwe NG predikante deur hom, waarin sy keurige taal en onderhoudende skryftrant duidelik blyk. 'n Voorbeeld is dié beskrywing van ds. John Pears, wat hom jare vantevore op sy eerste admissie-eksamen tot die Kweekskool voorberei het: "Ds. Pears was 'n man van grote geleerdheid. Hij wist veel van allerlei en alleman, feiten, gebeurtenissen, gezegde van sprekers, van schrijvers. Dan had hij zijne eigene opiniën over zaken en personen, meer nog over zaken dan over personen, en die opiniën waren des hoorens en des bedenkens waard. Temeer daar hij ze niet gaf alsof hij wilde zeggen 'daar aan de andere zijde van mijn muur groeit geen gras, is alles buiten de wildernis', maar liever alsof hij uw opinie over het onderhavige wilde uitlokken. Zijn stof raakte nooit op, maar ook zijne gereedschap om van u te ontvangen bleef even groot aldoor."
John McCain
John Sidney McCain III (29 Augustus 1936 – 25 Augustus 2018) was 'n Amerikaanse politikus wat vanaf 1986 tot en met sy dood in 2018 as die senior Senator van die VSA van Arizona gedien het. Hy was die Republikeinse nominasie vir President van die Verenigde State in die presidentsverkiesing van 2008, wat deur Barack Obama gewen is.
Vrystaatse provinsiale wetgewer
Bevoegdhede
Die wetgewer het die mag om wetgewing uit te voer op verskeie terreine wat in die nasionale grondwet gespesifiseer is; op sommige terreine word die wetgewende mag met die nasionale parlement gedeel, terwyl dit op ander terreine uitsluitlik vir die Vrystaat gereserveer is. Die velde sluit gesondheid, onderwys (behalwe universiteite), landbou, behuising, beskerming van die omgewing en ontwikkelingsbeplanning in.
Ampsdraers
Die speaker is die politieke hoof van die wetgewer en word bygestaan deur 'n adjunk-speaker. Die huidige speaker is Zanele Sifuba, en die adjunk-speaker is Lucy Mapena; hulle is albei lede van die African National Congress.
G.A. Watermeyer
Skryfwerk
“Taalfeeskwatryne” bevat verse geskryf vir die Taalfees by die Voortrekkermonument in 1959, weereens met die kuns wat ondergeskik gestel is aan die nasionalistiese en retoriese boodskap. Hierdie is geleentheidspoësie wat in opdrag van die Federasie van Afrikaanse Kultuurverenigings (F.A.K.) geskryf is. In Standpunte van Desember 1961 tot Februarie 1962 maak Rob Antonissen hierdie bundel in ’n resensie van een sin af: “Prostitusie van die stafrym”.
Sy driehoekliefdesnovelle “Waar die vuurpyle vlam” word in 1956 in die tydskrif Die Lewe gepubliseer. Hierin trou Douw Bezuidenhout met sy universiteitsliefde, Myrna. Sy is net soos hy ’n talentvolle diskusgooier wat genoeg talent het om Olimpiese Spele toe te gaan. Douw vereis egter van haar om haar atletiekloopbaan prys te gee, plaas toe te kom en ’n erfgenaam in die lewe te bring. Jacques Villiers is Myrna se afrigter en spoedig ontstaan daar ’n verhouding tussen hulle. Hierdie novelle word in 2000 verwerk deurdat Estelle Marais dieselfde verhaal uit Myrna se perspektief en Peet Venter die verhaal uit Jacques se gesigspunt vertel. Al drie se verhale word gebundel in “In kringe”. Belangwekkend is sy essay oor “Afrikaans in die weegskaal” wat in Oktober 1953 in Helikon verskyn, waarin hy die gevare uitlig wat Afrikaans in ’n Engels-geörienteerde wêreld bedreig.
The Lion Sleeps Tonight
Kopieregkwessies
In 2000 het die Suid-Afrikaanse joernalis Rian Malan 'n artikel vir die Rolling Stone-tydskrif geskryf waarin hy Linda se storie vertel en raam dat die liedjie net vir die gebruik in die Disney-fliek The Lion King $15 miljoen verdien het. Die artikel het die rolprentmaker François Verster aangespoor om die Emmy-bekroonde dokumentêr A Lion's Trail te maak, wat Linda se storie vertel terwyl dit terselfdertyd die werkinge van die multimiljoendollar korporatiewe musiekuitgewersbedryf blootlê.
1 Henog
Inhoud
Die boek bestaan uit vyf heel verskillende hoofdele:
Oseanië
Oseanië is die kollektiewe naam vir 'n groot aantal eilande in die Stille Oseaan. Die gebied word meestal in drie eilandgroepe ingedeel: Melanesië, Mikronesië en Polinesië. In 'n breër sin verwys die term Oseanië na al die eilande tussen Suidoos-Asië en die Amerikas, insluitende Australasië en die Maleise argipel.
Polinesië
Naas die reeds genoemde grenseilande, behoort onder meer die volgende tot Polinesië: die Cookeilande (Nieu-Seeland), die Geselskapseilande (Frankryk), die atolle van die Tuamotu-argipel (Frankryk), die Samoa-eilande (deels selfstandig, deels Verenigde State), die Tonga-eilande (selfstandig), die Marquesaseilande (Frankryk) en Tuvalu, die voormalige Britse Eillice-eilande wat sedert 1975 onafhanklik is.
Melanesië
Die meeste van hulle is wel donker van kleur, maar die taal en kultuur verskil aansienlik. Die belangrikste eiland in hierdie groep is Nieu-Guinee (dit behoort gedeeltelik aan Indonesië en is gedeeltelik onafhanklik). Ander eilande wat tot die groep behoort, is Nieu-Brittanje (Papoea-Nieu-Guinee), die Salomonseilande (Brittanje), die Nuwe Hebride (Vanuatu), die Fidji-eilande (selfstandig), Trobriand-eiland (Papoea-Nieu-Guinee) en Nieu-Kaledonië (Frankryk).
Ekonomiese betekenis
Hierdie ondernemings het 'n groot invloed op die daaglikse lewe in die gebiede waar hulle plantasies het, veral in Melanesië. In teenstelling met kopra, wat byna oral geproduseer word, is die verbouing van suikerriet beperk tot 'n paar eilandgroepe, naamlik Hawaii, waar Amerikaanse kapitaal geïnvesteer is, die Fidji-eilande (met Britse geld) en die Mariane-eilande, waar Japan groot belange het. Die verbouing van suikerriet is sowel kapitaal- as arbeidsintensief. Die investering en bestuur het van buite gekom en arbeiders moes mettertyd ingevoer word. Die inheemse bevolking was nie in die monotone roetinewerk op die suikerplantasies geïnteresseerd nie.
Ekonomiese probleme
Van die eilande en eilandgroepe het nou selfstandig geword, en die ekonomiese vooruitsigte is minder rooskleurig. Die meeste van hierdie eilande is slegs op een produk aangewese of is finansieel van hul (vroeëre) koloniseerders afhanklik. Daar word met onderlinge samewerking geprobeer om oplossings vir die gemeenskaplike probleme te vind.
Polinesië
Die bewoners van die verskillende eilandgroepe toon baie ooreenkomste ten opsigte van sedes, gewoontes en tale. Tog verstaan die Polinesiërs mekaar onderling nie maklik nie. Hul Polinesiese tale verskil soos byvoorbeeld Spaans, Frans en Italiaans van mekaar verskil. Vir die buitestaander lyk dit egter asof daar baie ooreenkomste is. So is die woord vir huis byvoorbeeld in Samoaans fale, in Tahitiaans fare, in Hawaiis hale, in Cookeilandse Māori are, op die Marquesas-eilande hae en op Mangareva hare.
Die tradisionele bestaansmiddel is tuinbou (taro, jam, broodvrug, kokosneute, skroefpalm en piesangs), veeteelt (varke) en vissery. Die oeste is gewoonlik oorvloedig en baie Europese ontdekkingsreisigers het hieruit voordeel getrek. Voorrade is aangevul en die vermoeide bemanning kon rus. Hierdie Suidsee-eilande het dan ook vir ’n lang tyd bekend gestaan as die "paradys op aarde". Hierdie opvatting het ontstaan na aanleiding van verslae van 18de eeuse ontdekkers soos Louis Antoine de Bougainville (1729–1822) en Samuel Wallis (1728–1795).
Daaglikse lewe
Afgesien van hierdie verpligtinge het die lewe van die gemiddelde Polinesiër rustig verloop. Daar was voedsel in oorvloed, die klimaat was gunstig en die werk in die tuine of die vissery is afgewissel met feeste waarin sang en dans 'n belangrike rol gespeel het. Hoewel baie Westerlinge wat die eilande besoek het hierdie feeste dikwels as onbehoorlik beskou het, was dit vir die eilandbewoners normaal. Die eilandbewoners het, in terme van Westerse maatstawwe, 'n baie vrydenkende benadering tot voorhuwelikse omgang en buite-egtelike kinders is niks vreemds nie.
Die samelewing
Grondbesit is op familiereg gebaseer en alle lede van die familie het die reg om van die gemeenskaplike besit gebruik te maak. In die praktyk is hierdie reg egter beperk tot lede van die familie wat op die eiland woon. Hierdie stelsel skep egter 'n probleem ten opsigte van 'n jong egpaar. Wanneer 'n jong man wil trou, moet hy sy bruid buite sy familie gaan soek. In hierdie klein eilandsamelewings is almal omtrent verwant en hy moet dus wegtrek en probeer am op 'n ander eiland ’n vrou te vind. Hierin slaag hy gewoonlik, maar wanneer hy wegtrek en hom 'n geruime tyd elders gaan vestig, verloor hy sy reg op 'n stukkie van die (skaars) grond.
Melanesië
Daar is 'n paar merkbare verskille tussen Melanesië en Polinesië. Die Melanesiërs byvoorbeeld stel meer belang in materiële dinge soos die bekomming van rykdomme en prestige as die Polinesiërs. Die Melanesiese maatskappye het in teenstelling met die Polinesiese kulture ook 'n meer demokratiese karakter. Nêrens anders word daar so 'n onbuigsame sosiale struktuur aangetref as by die Polinesiërs nie. Hoewel sowel die Melanesiërs as die Polinesiërs magtige gode het, speel die gode geen rol in die daaglikse lewe van die Melanesiërs nie.
Siuai
Dieselfde geld vir familieverhoudinge. Hoewel afstamming ook hier matrilineêr erflik is, lei dit nie tot spanninge nie. Die erfreg kan selfs "gekoop" word. Die kultuur van die Siuai word gekenmerk deur die wyse waarop die leierskap van 'n groep of stam bepaal word. Leierskap kan nie geërf word nie, en wanneer ’n ambisieuse man die posisie van mumi of leier wil hê, moet hy bereid wees om daarvoor te werk. Eers moet hy grand besit. Dit kan hy bekom deur grater tuine aan te hê en te bewerk, van vriende of familie te leen, of deur varke te teel en te verkoop. Wanneer hy dan genoeg materiële goedere verwerf het, begin die moeisame taak om dit weer so strategies moontlik uit te deel deur feeste te hou.
Ё (Cyrillies)
Gebruik in Russies
(Ё) verteenwoordig die foneem /o/ ná /j/ of ’n sagte medeklinker (ook soms ná (ж) of (ш)), en dit het altyd die klem op. Wanneer die klem wegskuif van die letter, word dit ’n gewone (e). ’n Onbeklemtoonde (ё) kom net soms voor, byvoorbeeld in Russiese woorde waar (ё) ’n sekondêre klem ophet (soos in woorde wat die voorvoegsels трёх- (drie-) en четырёх- (vier-) het), in afleidings van die letter self (ёфика́тор: "jofikator"), en in leenwoorde (кёнигсбе́ргский: die byvoeglike namwoord van die Duitse Königsberg, en сёрфинги́ст: surfingist, van die Engelse woord surfing).
Linkin Park
Minutes to Midnight
Minutes to Midnight is Linkin Park se derde album. Die groep het die grootste deel van 2006 daaraan gewerk. Die eerste single, What I've Done, het sy debuut in die sewende plek op die Billboard Hot 100 gemaak.
Ceres (dwergplaneet)
Ceres, amptelik 1 Ceres (simbool: 16px|⚳), is die kleinste dwergplaneet in ons Sonnestelsel. Dit is die enigste een in die asteroïdegordel en dus tussen die wentelbane van Mars en Jupiter. Sy naam is afgelei van Ceres, die Romeinse godin van groeiende plante, die oes en moederliefde.
Die Dawn-ruimtetuig het bevind Ceres se oppervlak is 'n mengsel van waterys en gehidreerde minerale soos karbonate en klei. Swaartekragdata dui daarop dat Ceres gedeeltelik gedifferensieer is in 'n modderige ysrotskern en 'n minder digte maar sterker kors met 'n ysvolume van minstens 30%. Ceres se klein grootte beteken enige interne oseaan van vloeibare water wat hy eens kon gehad het, is waarskynlik nou gevries. Dit is egter nie heeltemal toegevries nie: Pekels vloei steeds deur die buitemantel en bereik die oppervlak, wat kriovulkane soos Ahuna Mons toelaat om te vorm teen 'n tempo van sowat een elke 50 miljoen jaar. Dit maak Ceres die naaste bekende kriovulkaniese liggaam aan die Son, en die pekels verskaf 'n potensiële habitat vir mikrobiese lewe.
Klassifikasie
thumb|270px|Die wentelbane van Ceres (rooi; pers), Jupiter en die binneplanete (wit; grys). Bo is Ceres se wentelbaan van bo af gesien en onder van die kant af, met Ceres se baanhelling tot die sonnebaan aangetoon. (Ligter kleure toon die wentelbane bo die sonnebaan, en donkerder kleure onder die sonnebaan.
Geologie
Ceres is die grootste asteroïde in die hoofasteroïdegordel. Dit is al geklassifiseer as 'n C-tipe, of koolstofhoudende, asteroïde en vanweë die teenwoordigheid van kleiminerale as 'n G-tipe. Sy samestelling is soortgelyk, maar nie identies nie, aan koolstofdraende chondriete.
Atmosfeer
Oppervlakwaterys is onstabiel op afstande van minder as 5 AE van die Son af, en daarom sal dit na verwagting sublimeer as dit direk aan sonstraling blootgestel word. Waterys kan van Ceres se diep lae na die oppervlak beweeg, maar in 'n kort tyd ontsnap. Sublimasie sal na verwagting minder wees as Ceres op sy verste afstand van die Son is, hoewel die intern aangedrewe emissies nie deur sy posisie in sy wentelbaan beïnvloed sal word nie. Die beperkte data wat voorheen beskikbaar was, het gedui op komeetagtige sublimasie, maar daaropvolgende data deur Dawn dui sterk daarop dat deurlopende geologiese aktiwiteit minstens gedeeltelik verantwoordelik kan wees.
Oorsprong en evolusie
Ceres het mettertyd geologies heelwat minder aktief geraak en sy oppervlak word nou deur slagkraters oorheers. Bewyse deur Dawn dui egter daarop dat interne prosesse Ceres se oppervlak in 'n groot mate bly verander het, in sterk teenstelling met Vesta en met vorige voorspellings dat Ceres vroeg in sy geskiedenis geologies onaktief sou gewees het weens sy klein grootte.
Dawid Stuurman
Politieke loopbaan
In Augustus 1802, in 'n poging om die onafhanklikheid van Khoi te herwin, het Stuurman 700 man en 300 perderuiters met 150 vuurwapens gelei teen die Uniondale-veldkornet en sy manskappe.
Nalatenskap
In 2015 is 'n standbeeld ter ere van Stuurman se nagedagtenis by die Nasionale Erfenismonument in Pretoria opgerig. In dieselfde jaar het betogers gevra vir die verwydering van die 112 jaar oue standbeeld van koningin Victoria wat buite die Port Elizabeth-biblioteek gestaan het. Dit is vervang deur 'n standbeeld van Dawid Stuurman.
Struktuurtipe
Watter aanduiding die volopste gebruik word hang af van die stowwe en van die wetenskappers. Mineraloë sal dikwels die mineraalname gebruik. Vastestofchemici gebruik die chemiese name meer, veral indein hulle met strukture werk wat as minerale nie voorkom nie. Die pearsonsimbole word meer deur metaalkundiges gebruik.
Martindale
Die voorstad, wat net sowat 0,2 km² beslaan en nagenoeg 1 km van noordwes tot suidoos en 180 m van noordoos tot suidwes strek, word begrens deur Newlands in die noordweste, Sophiatown in die noorde, Westdene in die suidooste en Westbury in die suide. ’n Groot deel van die voorstad word in beslag geneem deur die hoofkantoor van Johannesburg se metropolisie. Volgens die sensus van 2011 was die voorstad, waarvan die grense vir sensusdoeleindes groter getrek is as Martindale se werklike omvang, se 448 inwoners min of meer gelykop verdeel tussen swart (142), bruin (139) en wit (125). Ook het amper ewe veel inwoners Engels (156) as Afrikaans (152) as hul huistaal aangedui.
Dabenorisberge
Dabenorisberge is 'n inselberg wat ongeveer 8 km suid van die Oranjerivier in die Noord-Kaap is. Die berg is hoër as 930 m. Die seldsame Pella-aalwyn kom op die berg voor.
Noordwes provinsiale wetgewer
Die Noordwes provinsiale wetgewer is die primêre wetgewende liggaam van die provinsie Noordwes. Dit het 'n eenkamersamestelling en verkies die premier en die provinsiale kabinet uit die lede van die leierparty of koalisie in die parlement.
Magte
Die wetgewer hou toesig oor die administrasie van die provinsiale regering van die Noordwes, en die Premier van die Noordwes en die lede van die Uitvoerende Raad moet aan die wetgewer verslag doen oor die uitvoering van hul individuele verantwoordelikhede. Die wetgewer bestuur ook die geldsake van die provinsiale regering deur middel van die bewillingswetsontwerpe wat die provinsiale begroting bepaal.
Mark Levin
Mark Reed Levin (gebore op 21 September 1957) is 'n Amerikaanse prokureur, skrywer en radio omroeper. Hy is die aanbieder van die gesindikeerde radioprogram The Mark Levin Show, sowel as Life, Liberty & Levin op Fox-nuus. Levin was werksaam in die administrasie van President Ronald Reagan as die hoof van personeel vir Prokureur-Generaal Edwin Meese. Hy is die voormalige president van die Landmark Legal Stigting. Verskeie van sy boeke was topverkopers, en hy lewer kommentaar aan mediahuise soos National Review Online. Levin is sedert 2015 hoofredakteur van die Conservative Review en is bekend om sy insiggewende kommentaar.
Hy is al beskryf as regs wat sy politieke beskouings betref. Hy is bekend vir sy strawwe kritiek teenoor die Demokrate en aanmoediging van voorverkiesings teen Republikeine wat hy beskou as "Republican In Name Only" (RINO). Hy het Senator Ted Cruz tydens die Republikeinse presidensiële voorverkiesing in 2016 onderskryf en homself verklaar as 'n "Never Trumper", maar tog uiteindelik vir die toe-kandidaat Donald Trump onderskryf nadat Trump die Republikeinse benoeming gewen het. Levin se kommentaar was sedert die begin van President Trump se ampstermyn sterk pro-Trump.
Swede
Geografie
Die Sweedse helfte van die Skandinawiese skiereiland is minder bergagtig as die Noorse gedeelte in die weste. Noord-Swede maak deel uit van die Fenno-Skandiese Skild, 'n stabiele geologiese gebied van ou graniet- en gneisgesteentes wat onder meer deur sy rykdom aan mineraalertse (yster, lood, sink en koper) gekenmerk word. Die skild word deur laagliggende plato's oorheers wat in westelike rigting geleidelik rys.
Wiking-tydperk en kerstening
Olof Skötkonung uit die Uppsala-dinastie (omtrent 995–1022) was die eerste Sweedse koning wat in 1008 die Christelike doop ontvang het. Ná die dood van sy seuns is die Uppsalas opgevolg deur die Stenkils. Hul regeringsperiode is oorskadu deur die voortdurende magstryd tussen die Christelike Gaute van Götaland en die heidense Svear van Uppland. Die stryd is in 1125 met die uitsterwing van die Stenkils-dinastie besleg.
Die Kalmarunie
Pogings van Sweedse adellikes om die nasionale eenheid van die land en sy ekonomiese belange, wat aan die Hanseverbond gekoppel was, te bevorder het tot 'n ernstige politieke konflik en uiteindelik tot die Stockholmse Bloedbad van die jaar 1520 gelei waarin die Deense koning van die Unie, Christiaan II, meer as 80 leidende adellikes laat teregstel het. In die opstand wat op die bloedbad gevolg het, het die Swede koning Christiaan II afgeset. Die nuwe heerser van die land, die adellike Gustav Wasa, is in 1523 tot Sweedse koning verkies.
Die 19de eeu
Tydens die Napoleontiese Oorloë het die buitelandse handel sterk afgeneem – die vroeë 19de eeu was sodoende deur stagnasie en 'n ekonomiese krisis gekenmerk. In 1809 is koning Gustav IV Adolf, wat sedert 1792 geregeer het, ná 'n staatsgreep afgeset. Die nuwe regeringsvorm, wat op die beginsel van magsdeling volgens die Franse filosoof Montesquieu berus het, het van Swede in politieke opsig 'n stabiele land gemaak.
Vanweë die vinnige industrialisering van Swede is die emigrasie van gekwalifiseerde burgers as 'n bedreiging vir die inheemse ekonomie beskou en die owerhede het begin om die motivering van emigrante te ondersoek. Ontevredenheid met die maatskaplike situasie in Swede, armoede en onderdrukking is as die hoofredes vir emigrasie vasgestel. Die Sweedse regering het emigrante aangemoedig om weer huis toe te kom en sowat 'n vyfde van alle Sweedse burgers in die VSA het na hul tuisland teruggekeer om hier geld in benadeelde gebiede te belê.
Die vroeë 20ste eeu
Swede was tydens die Tweede Wêreldoorlog 'n belangrike toevlugsoord vir ballinge uit ander lande, waaronder die Duitse skrywer Kurt Tucholsky, die Oostenrykse funksionaris en latere bondskanselier Bruno Kreisky en die Duitse politikus en latere kanselier Willy Brandt. Danksy 'n gesamentlike reddingsaksie van Deense en Sweedse owerhede, organisasies en privaat persone is naastenby 6 000 van Denemarke se 7 800 Joodse burgers met bote in veiligheid gebring. Baie van hulle het later in Swede gebly.
Die laat 20ste en vroeë 21ste eeu
In die laat 1980's het Swede in Skandinawië nog 'n oorheersende rol op politieke en ekonomiese gebied gespeel. In die negentigerjare is die land egter in 'n ernstige resessie gedompel, terwyl sy westelike buurland Noorweë danksy sy olierykdom 'n ongekende ekonomiese opswaai beleef het. Die ekonomiese krisis het moeilike aanpassings en keuses vir die Sweedse model geverg. In 1995 het Swede by die Europese Unie aangesluit. In 'n referendum, wat in 2003 gehou is, het 'n meerderheid van die Sweedse bevolking hulle nogtans teen die invoering van die Europese geldeenheid, die euro, uitgespreek.
Bevolking
Die vreedsame 19de eeu was deur 'n vinnige bevolkingsgroei en 'n gepaardgaande migrasiebeweging na die houtverwerkende nywerhede van Norrland, die industriële sentra in stedelike gebiede en die metropolitaanse gebiede en groot vlaktes van Noord-Amerika gekenmerk. Daar word beraam dat in die periode tussen 1865 en 1914 sowat 'n miljoen Swede 'n nuwe heenkome in oorsese lande gevind het.
Die etniese en religieuse verdeling van die Sweedse bevolking het ná die Tweede Wêreldoorlog duidelik verander en tans is sowat 18 persent van die inwoners in die buiteland gebore of het ten minste 'n ouer van buitelandse afkoms. Die meeste immigrante het as gevolg van die gemeenskaplike Skandinawiese arbeidsmark uit die Nordiese buurlande gekom.
Demografiese ontwikkeling in die 20ste eeu
Die werkloosheid tydens die Groot Depressie van die dertigerjare het met laer geboortesyfers gepaardgegaan en die jaarlikse bevolkingsgroei het afgeneem tot 0,3 persent. Die demografiese ontwikkeling het destyds die aanleiding gegee tot 'n nasionale gesinsbeleid wat daarop gemik was om die situasie van vroue te verbeter en beroeps- en gesinslewe met mekaar te versoen. Gunnar Myrdal se werk oor die Sweedse demografiese krisis, Kris i befolkningsfrågan, wat in 1935 verskyn het, het 'n belangrike rol by die formulering van die nuwe beleid gespeel.
Ekonomiese ontwikkeling
Die vinnige industrialisering wat in die tweede helfte van die 19de eeu begin het, het van Swede tot die Groot Depressie in 1929 'n moderne nywerheidsland gemaak. In die periode tussen 1850 en 1970 was die Sweedse ekonomie – naas dié van Japan – die snelste groeiende ter wêreld en danksy die invoering van die volksskool in 1842 het Swede naas die VSA ook oor die gevorderdste onderwysstelsel van alle lande beskik. Met die herorganisering van die Ryksbank, wat oorspronklik in 1688 gestig is en tot die oudstes ter wêreld behoort, het Swede in 1834 ook die finansiële grondslag vir sy vinnige ontwikkeling gelê.
Sport
Sportaktiwiteite is 'n nasionale beweging aangesien die helfte van die bevolking by sportaktiwiteite betrokke is. Die twee gewildste sportsoorte is sokker en yshokkie. Tweede na sokker is perdesport (waaraan meestal vroue deelneem) met die naasmeeste deelnemers. Daarna volg gholf, oriëntasieloop, gimnastiek, baan en veld, asook die spanspoorte yshokkie, handbal, floorball, basketbal en bandy in terme van deelnemers. Van die bekendste Sweedse tennisspelers sluit in Björn Borg, Thomas Johansson en Robin Söderling.
Jakob Böhme
Jakob Böhme (Duitse fonetiese uitspraak: ˈbøːmə; 24 April 1575 – 17 November 1624) was 'n Duitse filosoof, Christelike mistikus en Luthers-Protestantse teoloog. Hy is deur baie sy tydgenote beskou as 'n oorspronklike denker binne die Lutherse tradisie, en sy eerste boek, algemeen bekend as Aurora, het 'n groot oproer veroorsaak. Böhme het 'n diepgaande invloed op latere filosofiese bewegings gehad soos die Duitse idealisme en Duitse Romantiek. Hegel het Böhme beskryf as "die eerste Duitse filosoof".
Kanniedood (aalwyn)
Verspreiding
Die boom is inheems aan die Wes-, Oos-, Noord-Kaap, Vrystaat en ook suidelike Namibië, en sy bewaringstatus word as nie-bedreig aangegee.
Die blomme is pienk tot rooi. Die boom word tot 50 cm hoog.
Lyndhurst
Lyndhurst word in die weste en noordweste deur Kew begrens, in die noorde deur Witney Gardens, in die noordooste deur Corlett Gardens en Dunsevern, in die ooste deur Edenvale, in die suidooste deur Sunningdale, in die suide deur Sunningdale Ridge en in die suidweste deur Glenhazel. Lyndhurst, wat uitgelê is in ’n langwerpige vorm van die suidweste na die noordooste, beslaan sowat 1 km² en strek oor 2,4 km van die weste na die ooste, maar net sowat 700 m op die verste punte in die noorde en suide.
Rooikatstert
Die rooikatstert (Bulbinella latifolia doleritica) is 'n struik wat hoort tot die aalwynfamilie Asphodelaceae en blom vanaf Augustus tot Oktober. Die struik is endemies aan die Noord-Kaap en kom voor by Nieuwoudtville. Die blomme is oranje van kleur en die struik word tot 1 m hoog.
Grysrugstormswael
Die Grysrugstormswael (Garrodia nereis) is 'n stormswael en 'n seldsame besoeker aan die kus van Suid-Afrika. Die voël is 15 – 18 cm groot en weeg 26 - 34 g met 'n vlerkspan van 36 - 40 sentimeter. Daar broei 50,000 pare in die subantarktiese eilande. In Engels staan die voël bekend as Grey-backed storm-petrel. Die voël is nog net twee keer in Suid-Afrika opgeteken.
Monoliet
Die woord is afgelei van die Latynse monolithus, wat weer kom van die Antieke Griekse woord μονόλιθος (monolithos): μόνος ("een" of "enkele") + λίθος ("klip").
Winnie Madikizela-Mandela
Kriminele veroordelings en misdaadbedrywighede
Sy is in 1991 op al die aanklagte vrygespreek, behalwe die ontvoeringklag. Haar ses jaar tronkstraf is op appèl na 'n boete verander. Die WVK se finale verslag het in 1998 die volgende oor Winnie Mandela gesê: "Me. Winnie Madikizela-Mandela is moreel en polities verantwoordbaar vir die opdragte van growwe skendings van menseregte."
2010 onderhoud met Nadira Naipaul
Die onderhoud het wyd belangstelling uitgelok,  en die ANC kondig aan dat die organisasie haar vir 'n verduideliking gaan vra oor haar uitlatings aangaande Nelson Mandela. Op 14 Maart 2010 word 'n verklaring namens haar uitgereik dat die onderhoud 'n verdigsel was.
Eerste klasse (Nederlandse amateursokker)
Die eerste klasse is op twee na die hoogste liga van amateursokker in Nederland.
Liana Liberato
Liana Liberato (gebore 20 Augustus 1995) is 'n Amerikaanse aktrise. Sy is bekend vir haar rolle in die rolprente Trust (2010), Stuck in Love (2012), If I Stay (2014), en The Best of Me (2014).
NRK
Geskiedenis
Die Noorse term Kringkasting, 'n regstreekse vertaling van die Engelse woord broadcasting, is vir die eerste keer in 1924 gebruik en het vanaf 1925 as amptelike benaming gedien.
Outeur (skrywer)
Verhouding met redigeerder
Volgens die studies van James Curran het die sisteem van gedeelde waardes onder redigeerders in Brittanje druk op outeurs geplaas om te skryf om aan die redigeerders se verwagtings te voldoen. Die fokus word dus van die lesersgehoor weggeneem en die verhouding tussen outeurs en redigeerders en skryf as 'n sosiale handeling word onder spanning geplaas. Selfs boekresensies deur redigeerders is van groter belang as die leserskap se reaksie op die teks.
Vergoeding
Volgens 'n standaardkontrak met 'n outeur bestaan vergoeding gewoonlik uit 'n betaling in die vorm van 'n voorskot en tantieme. 'n Voorskot is 'n ronde bedrag wat voor publikasie betaal word. 'n Voorskot moet eers uitverdien wees voordat tantieme betaal kan word. 'n Voorskot kan in twee ronde bedrae betaal word: die eerste betaling by kontraktekening, en die tweede by aflewering van die voltooide manuskrip of publikasie.
NRK
Internet- en selfoondienste
In Januarie 2007 het NRK 'n aflewering van die speurderreeks Kodenavn Hunter op die internet beskikbaar gestel wat deur gebruikers in HDTV-gehalte afgelaai kon word.
Intracoastal Waterway
America's Great Loop
Alhoewel daar in 2015 amptelik sowat 15 miljoen bote in die Verenigde State en Kanada geregistreer was, het tot dusver minder as 1 500 bote America's Great Loop in sy volle lengte bevaar. Bootseienaars (Loopers), wat die sirkelroete bemeester het ('n prestasie wat in Engels as crossing the wake beskryf word), hys 'n goue driehoekvlag.
Volksrepubliek China
Ekonomie
China is sedert 2010 die tweede grootste ekonomie ter wêreld na die Verenigde State – volgens koopkragpariteit (KKP) sedert 2014 selfs die grootste. Die nominale per capita-bruto binnelandse produk het in 2018 tot 'n geskatte VSA-$ 10 088 gestyg teenoor $8 643 in 2017. Die BBP per capita in China het sodoende teenoor 2008 meer as verdubbel.
Buitelandse toerisme
China is een van die veiligste reisbestemmings ter wêreld, met betreklik lae misdaadsyfers. Wapenbesit, prostitusie, dobbelary, pornografie en dwelmhandel is onwettig sodat georganiseerde misdaad van die meeste van sy tradisionele besigheidsvelde ontneem word. Vir moord, dwelmhandel en verkragting kan die doodstraf opgelê word. Buitelanders word nouliks slagoffers van misdaad.
Canon EF 50mm lens
EF 50mm 1.0 L USM
Ten spyte van sy prys en 'n groot maksimum diafragma, was die 1.0 L nie 'n besonder skerp lens teen enige diafragma nie, en die twee goedkoper 50mm opsies bied veel beter skerpte teen verder as 2.8. Dit, tesame met die hoë produksiekoste en lae verkoopsvolume, het daartoe gelei dat dit gestaak is in 2000 en uiteindelik vervang is deur die 1.2 uitgawe.
Hartbeesfontein
Hartbeesfontein is 'n dorpie in Noordwes, Suid-Afrika. Die dorp is 30 km noordwes van Klerksdorp op die Klerksdorp-Ottosdal-takspoorlyn.
Geskiedenis
Die plaas het verskeie kere van eienaar verwissel. Uiteindelik het die eienaar HF Moller die grond onderverdeel vir 'n dorp wat in 1955 geproklameer is.
Distrik
Mielies, grondbone en sonneblomsaad is van die belangrikste gewasse wat in die distrik verbou word.
Italië
Nog in 1847 was die land in politieke opsig verdeel in agt onafhanklike state en kon die Oostenrykse staatsman en minister van buitelandse sake Klemens von Metternich sy beroemde en omstrede uitspraak doen waarvolgens Italië eintlik geen nasie was nie, maar net une expression géographique, 'n suiwer geografiese term, terwyl die Italiaanse skrywer Umberto Eco in 'n onderhoud met die Franse dagblad Le Monde taal as die band beskryf het wat die verskillende streke van Italië en hul bewoners saamsnoer.
Voor- en Vroeë geskiedenis
Die uit skriftelike bronne bekende geskiedenis van Italië skop eers na die vestiging van Italiese volke af. Nes hulle het die Etruskiese kultuur, wie se herkoms onbekend is, rondom 600 v.C. 'n bloeitydperk beleef. Gedurende die 8ste eeu v.C. het die Griekse kolonisasie van die Suid-Italiaanse vasteland en Sisilië begin, en langs die weskus van dié eiland het die Fenisiërs hulle gevestig. Hierdie kolonies het later tot Kartago behoort.
Middeleeue
Met die ondergang van die Staufer-dinastie het in 1268 hul pogings om die dalende gesag van die ryk in Italië te hernu, misluk, alhoewel Hendrik VI die Suid-Italiaanse Normandiese Ryk deur huwelik bygekry het. Vanaf 1268 was in Suid-Italië die Franse Anjou-dinastie aan bewind. Die Noorde is deur amper selfstandige stede, wat formeel tot die Heilige Romeinse Ryk behoort het, oorheers.
Eerste Wêreldoorlog, Fascisme en Tweede Wêreldoorlog
Italië het, ondanks sy lidmaatskap in die Drievoudige Verbond (met die Duitse Keiserryk en Oostenryk-Hongarye), in 1915 by die Drievoudige Entente aangesluit. Laasgenoemde alliansie het in die Londense geheime kontrak territoriale winste belowe, waardeur die Koninkryk aan die seëvierende kant van die Geallieerdes Julies-Veneto, Trentino en die Duitstalige Suid-Tirol kon annekseer.
In Oktober 1922 het Benito Mussolini en sy Fascisti na die Opmars na Rome die bewind oorgeneem. Stap-stap het Mussolini die Koninkryk in 'n totalitere staat omgeskep en homself onder die titel Duce ("leier") as staatsleier geïnstalleer. Op 3 Oktober 1935 het Italië die Keiserryk van Ethiopië oorval en geannekseer. Hierdie met die internasionale reg teenstrydige besetting het deel gevorm van Mussolini se plan om die ou Romeinse Ryk te laat herleef. Met verskeie ooreenkomste het Mussolini se Italië 'n bondgenoot van Nazi-Duitsland onder Adolf Hitler geword (byvoorbeeld met die sogenaamde "Verdrag van Staal" in Mei 1939). In Junie 1940 het Italië uiteindelik aan die kant van Duitsland en Japan (Achse Berlin-Rom-Tokio) die Tweede Wêreldoorlog betree.
Op 10 Julie 1943 het die Italië-veldtog van die westelike Geallieerdes begin; na swaar nederlae is Mussolini op 25 Julie 1943 van die Fascistiese Grote Raad afgesit en vasgevang. Koning Victor Emanuel III het die bevel oor die troepe oorgeneem en vir maarskalk Pietro Badoglio opdrag gegee om 'n militêre regering te vorm. Badoglio het die Fascistiese Party en sy onderdele volgens wet vir ontbind verklaar. Op 8 September het die regering Badoglio met die Geallieerdes die Wapenstilstand van Cassibile gesluit en Italië het die Spilmoondhede verlaat. Gedurende die oorlog is sowat 198 500 Italianers dood.
Oppervlakte en topografie
As Italiaanse ekslawe, wat volledig deur Switserse gebied omsluit word, geniet Campione d'Italia spesiale voorregte. Die nedersetting met 'n bevolking van sowat 2 000, wat deur die Meer van Lugano, die nedersettings Bissone en Caprino asook bergpieke (Sighignola) van die res van die Italiaanse staatsgebied geskei word, is sterk in die Switserse ekonomie geïntegreer en gebruik die Switserse frank as geldeenheid. Die onafhanklike Republiek San Marino en die Vatikaanstad vorm enklawes op Italiaanse staatsgebied.
Ekonomiese ontwikkeling in die Eurosone
Luigi Zingales, professor in finansies aan die Universiteit van Chicago, en Bruno Pellegrino, wat aan die Universiteit van Kalifornië te Los Angeles verbonde is, het navorsing gedoen oor die onderliggende probleme wat groei in Italië strem. Volgens hulle is daar 'n sterk korrelasie tussen die "baantjies-vir-boeties"-beleid van baie Italiaanse bestuurders en die trae aanvaarding en toepassing van nuwe tegnologieë wat groei kan dryf.
Aldie
Aldie is 'n nedersetting in die Ehlanzeni-distriksmunisipaliteit in die suidooste van Mpumalanga.
BZN
BZN (Band Zonder Naam; Nederlands vir "Musiekgroep Sonder Naam") was 'n suksesvolle Nederlandse popgroep wat baie treffers gehad het tussen 1966 en 2007. Deur 'n kombinasie van hoë produktiwiteit en 'n gedissiplineerde werksetiek, met 'n besondere goeie aanvoeling vir dit wat hulle aanhangers wou hoor, het BZN 'n dertig-jarige teenwoordigheid op die treffersparade in Nederland gehad, in 'n mate vergelykbaar met dié van Cliff Richard in die Verenigde Koninkryk.
Geskiedenis
BZN begin as 'n pop-rock-musiekgroep in hul tuisdorp, Volendam in 1966, waar hulle musiek soortgelyk aan vroeë Bee Gees-musiek gemaak het. Die aanvanklike groep het bestaan uit Jan Veerman (sanger), Cees Tol (kitaar), Evert Woest Burg (kitaar) Jan Tuijp (baskitaar) en Gerrit Woest Burg (tromme).
Chinese astrologie
Die Groot Resies
Net toe die Jadekeiser die resies gesluit wou verklaar, is ’n "oink"-geluid gehoor. Dit was die Vark, wat laaste gearriveer het. Hy het in die middel van die resies honger geword en gestop om iets te eet; toe raak hy aan die slaap. Hy het net betyds wakker geword om die kalender te haal.
Ander kulture
Die Cham-volk van Suidoos-Asië vervang die Aap met die Skilpad (kra). Die Maleisiërs vervang twee diere met die Skildpad (kura-kura) en Bisamhert (kancil). Een van die diere wat vervang word, is altyd die Konyn; die ander is óf die Vark óf die Aap.
Freesmasjien
Die freesbank
By die sogenaamde universele freesmasjien word 'n freesspit aan die hoofspil gemonteer met behulp van 'n spesiale kop. Die kop kan so gestel word dat dit loodreg staan ten opsigte van die hoofspil, of in Iyn daarmee. So kan enige posisie tussen horisontaal en vertikaal bereik word. Wanneer freeswerk gedoen word, roteer die frees terwyl die werkstuk toegevoer word.
Amerigo Vespucci
Jeug en vroeë loopbaan
Vespucci is in Florence gebore. Hy het in hierdie stad, wat as een van die kernpunte van die Renaissance beskou word, grootgeword. Hy is deur die ryk bankiersfamilie De' Medici in diens geneem. Hy het al wat diplomatieke ervaring gehad nadat hy deelgeneem het aan 'n gesantskap na Lodewyk XI van Frankryk, en het dus bankier geword.
Ontdekkingsreise
Vespucci het self beweer dat hy vier reise onderneem het, maar die eerste reis word teenwoordig as 'n fabrikasie gesien, terwyl daar ook twyfel is of Vespucci sy vierde reis daadwerklik meegemaak het.
Mount Logan
Mount Logan is 'n berg in Noord-Amerika wat in die Kanadese gebied Yukon geleë is. Met 'n hoogte van 5 956 meter is dit die tweede hoogste berg in die Rotsgebergte en Noord-Amerika ná die Mount McKinley en die hoogste berg van Kanada. Die Mount Logan is in 1890 ontdek en in 1891 ná die bekende geoloog William Edmond Logan vernoem.
Hernán Cortés
Biografie
Op 8 November het hulle by hul bestemming aangekom. Die vreemde en lieflike stad, met sy wit huise en groen tuine op 'n eiland in die Meksiko-meer, het die Spanjaarde se verbeelding aangegryp. Bernardo Dias, 'n ruwe Spaanse soldaat wat aan verskeie veldtogte teen die Indiane deelgeneem het, het in sy boek Ware Geskiedenis van die Verowering van Meksiko 'n beskrywing gegee van die rykdom van die stad, die menslike offerandes wat daar plaasgevind het, en die prag en luister van Montezua.
Brandon Uranowitz
Brandon Uranowitz (gebore 9 Julie 1986) is 'n Amerikaanse akteur. Hy is bekend vir sy rolle in die rolprente Stage Fright (2014) en The Kitchen (2019), en in die televisiereekse Live from Lincoln Center (1976) en The Marvelous Mrs. Maisel (2017).
Joaquín Sorolla
Joaquín Sorolla Bastida (Valencia, Spanje, 27 Februarie 1863 - Cercedilla, 10 Augustus 1923) was 'n Spaanse skilder. Hy het in die Impressionistiese, Post-Impressionistiese en Luministiese style gewerk. Hy was die skilder van meer as 2 200 werke, en was 'n baie produktiewe kunstenaar.
2 Henog
2 Henog (ook bekend as die Tweede Boek van Henog, die Slawiese Henog of Geheime van Henog) is ’n apokriewe boek uit die 1ste eeu n.C. Dit beskryf die opvaarding van Henog, die oupagrootjie van Noag, deur 10 hemele in ’n aardgesentreerde kosmos.
Toneelstuk
'n Toneelstuk word geskryf deur 'n toneelskrywer of dramaturg en is 'n vorm van die letterkunde wat amper altyd uit dialoog tussen die karakters bestaan. Oor die algemeen is 'n toneelstuk bedoel om opgevoer te word, in plaas van net gelees te word. Baie mense en veral skoliere, sal egter toneelstukke slegs lees of bestudeer, veral meer klassieke toneelstukke soos dié van William Shakespeare. Dus kan die term "toneelstuk" gebruik word om na die geskrewe werke van die toneelskrywers of na die volledige verhoogopvoering te verwys.
Mpumalanga provinsiale wetgewer
Ampsdraers
Die huidige speaker van die wetgewer is Busi Shiba, bygestaan deur 'n adjunk-speaker, Vusi Mkhatshwa. Albei is lede van die African National Congress.
Gamma Ceti
Eienskappe
Dit lyk of Gamma Ceti ’n driedubbele ster is. Die twee binneste sterre het ’n hoekskeiding van 2,6 boogsekondes. Die primêre komponent van dié paar het ’n skynbare magnitude van 3,6. Dit is ’n hoofreeksster met ’n sterreklassifikasie van A3 V. Die dowwer sekondêre komponent is ook ’n hoofreeksster, met ’n klassifikasie van F3 V en ’n magnitude van 6,6. Die kontrasterende kleure van hierdie twee sterre maak hulle gewild onder amateursterkykers. Die twee kan onder ideale toestande deur ’n klein teleskoop onderskei word, hoewel dit soms deur selfs ’n groter teleskoop moeilik is. Sowat 840 boogsekondes van hulle af is ’n dowwe ster met ’n magnitude van 10,2 en ’n klassifikasie van K5.
Skoenlapper
Die papie
Nou rus die insek in die omhulsel, en is teen sommige van sy vyande beskerm. Binne-in die papie vind egter 'n omwenteling plaas, en na 'n korter of langer tyd het die ruspe in 'n volwasse skoenlapper of mot verander. Die papiestadium van skubvlerkiges duur soms net 'n paar weke, maar dit kan oor verskeie maande strek.
Die vlerke van skoenlappers
Die mooiste en interessantste dele van die liggaam van die skubvlerkiges is die vlerke. Hierdie vier delikate strukture word versterk met 'n stelsel dun ribbes of are. Hulle is beklee met omtrent 'n miljoen uiters klein kleurskubbe wat mekaar soos teëls op 'n dak oordek.
Die skubbe, wat elkeen uit twintig baie dun plaatjies of lamellae bestaan, breek die lig soos glasprismas. Hieruit ontstaan die struktuur-kleure op die vlerke van die skubvlerkiges. Dan kom daar ook nog by pigmentkleure; dit is kleurstowwe wat in die skub self aanwesig is en wat deur die insek se organisme vervaardig word uit die voedsel waarvan hy leef. Dus kan die skoenlappers die onvergelyklike ontwerp van hulle mooi vlerke toeskrywe aan die eweredige verdeling van die pigmentkleure of aan die straalbreking deur die lamellae.
Boeddha
’n Boeddha is ’n persoon wat boeddhaskap bereik het. Dit kan ook verwys na die historiese Boeddha, Siddhartha Gautama (563 v.C. – 483 v.C.)
Sonnet
Die Engelse/Shakespeare sonnet bestaan uit veertien versreëls, elk met vyf jambiese versvoete v/ | v/ | v/ | v/ | v/   v = onbeklemtoonde lettergreep; / = beklemtoonde lettergreep. Die uiterlike bou van die Engelse sonnet is as volg:
Marnus Labuschagne
Plaaslike (eersterangse) krieketloopbaan
Labuschagne het in Oktober 2015 sy A-lys debuut vir Queensland gemaak in die 2015–2016 Matador BBQs Eendagbeker en sy eerste eersterangse honderdtal in die daaropvolgende maand geslaan met 112 lopies in sy agtste Sheffield Shield-wedstryd. Hy het 273 lopies aangeteken teen 'n kolfgemiddeld van 45 tydens die 2016–2017 seisoen van die Matador BBQs Eendagbeker, en is aangewys as speler van die toernooi.
Engelse graafskapsreeks
In Junie 2020 is Labuschagne se kontrak vir 'n verdere seisoen verleng as gevolg van die ontwrigting van die 2020 seisoen wat teweeggebring is deur die korona griepvirus.
Internasionale loopbaan
Labuschagne het sy plek in die Australiese span behou vir die besoek aan Pakistan die volgende somer, waar hy 185 lopies by die Gabba aangeteken het, sy eerste toetshonderdtal. Hy behaal nog 'n honderdtal in die tweede toets en 'n derde toetshonderdtal teen Nieu-Seeland. Nadat hy drie agtereenvolgende honderdtalle aangeteken het, het hy 50-talle in sy volgende twee kolfbeurte gemaak, voordat hy 2020 stormgeloop het met sy eerste dubbele honderdtal in die derde toets teen Nieu-Seeland by die SCG, met 215 lopies. Hy was 2019 se hoogste lopiemaker in toetswedstryde, nadat hy 975 van sy 1,104 toetslopies in die jaar gemaak het na sy verskyning as plaasvervanger in Augustus. Hy het gedurende die jaar met 106 plekke opgeskuif tot 4de plek op die ranglys van die IKR.